**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL darbo sutarties su DANUTE ZIBULSKIENE PASIBAIGIMO“** **PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama konstatuoti darbo sutarties, sudarytos su Klaipėdos lopšelio-darželio „Radastėlė“ direktore Danute Zibulskiene, pasibaigimą, darbuotojai mirus.

Šio savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl biudžetinių įstaigų vadovų atleidimo iš pareigų Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracija gavo 2018 m. kovo 16 d. medicininį Danutės Zibulskienės mirties liudijimą Nr. 18-4769842, kurio pagrindu parengtas šis savivaldybės tarybos sprendimas dėl darbo sutarties pasibaigimo, darbuotojui mirus.

Kol bus paskirtas naujas įstaigos vadovas, reikalinga pavesti eiti pareigas pavaduojančiam asmeniui.

**3. Kokių rezultatų laukiama.**

Priėmus Savivaldybės tarybos sprendimą bus įgyvendinta Darbo kodekse numatyta teisė konstatuoti darbo sutarties nutraukimą mirus darbo sutarties šaliai – fiziniam asmeniui.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Konstatavus darbo sutarties pasibaigimą atsiskaitoma teisės aktų nustatyta tvarka.

**6. Lėšų poreikis sprendimo įgyvendinimui.**

Klaipėdos lopšelio-darželio „Radastėlė“ direktorė Danutė Zibulskienė įstaigai vadovavo nuo 1985 m rugsėjo 4 d. Teisės aktų nustatyta tvarka turi būti išmokama piniginė kompensacija už D. Zibuskienės nepanaudotas kasmetines atostogas už 2016-05-20–2018-03-16 darbo metus, iš viso 4567,61 Eur. Kompensacija bus sumokėta mirusiosios sutuoktiniui.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įgyvendinta Darbo kodekse nustatyta teisė konstatuoti darbo sutarties pasibaigimą.

Numatomos neigiamos pasekmės – nėra.

**PRIDEDAMA:**

1. Klaipėdos lopšelio-darželio „Radastėlė“ direktoriaus pavaduotojos ugdymui sutikimas laikinai eiti pareigas (1 lapas).
2. Informacija dėl vadovo likusių nepanaudotų atostogų (1 lapas).

3. Teisės aktų išrašas (1 lapas).

Personalo skyriaus vedėja Inga Gelžinytė-Litinskienė